Document ID: 32007D0559

РЕШЕНИЕ НА КОМИСИЯТА
от 2 август 2007 година
за изменение на Решение 2003/467/ЕО по отношение на обявяването на някои административни региони на Полша за официално свободни от ензоотична левкоза по говедата
(нотифицирано под номер C(2007) 3657)
(Текст от значение за ЕИП)
(2007/559/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблемите, свързани със здравето на животните, които засягат търговията в Общността с говеда и свине (1), и по-специално приложение Г, точка 1, буква д) от нея,
като има предвид, че:
(1)
В приложение Г към Директива 64/432/ЕИО се предвижда, че дадена държава-членка или части от нея могат да бъдат официално считани за свободни от ензоотична левкоза по говедата по отношение на стадата говеда, в случай че изпълняват определени условия, установени в посочената директива.
(2)
Списъците с регионите на държавите-членки, обявени за свободни от ензоотична левкоза по говедата, са установени в Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2).
(3)
Основната административна единица в Полша, посочена в член 2, параграф 2, буква п) от Директива 64/432/ЕИО, е „powiat“. Непубликуваното приложение X/25 към Решение 2005/176/ЕО на Комисията от 1 март 2005 г. за определяне на кодифицираната форма и кодовете за обявяване на болести по животните съгласно Директива 82/894/ЕИО на Съвета (3) изброява powiaty-те, принадлежащи към съответната по-висша административна единица „войводство“.
(4)
Понастоящем Полша е представила на Комисията документи, които показват, че условията, предвидени в Директива 64/432/ЕИО, са спазени по отношение на някои powiaty, които могат да се считат за официално свободни от ензоотична левкоза по говедата региони на Полша.
(5)
След оценка на документите, представени от Полша, съответните powiaty в Полша следва да бъдат признати за официално свободни от ензоотична левкоза по говедата региони на тази държава-членка.
(6)
Следователно Решение 2003/467/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение III към Решение 2003/467/ЕО се изменя в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 2 август 2007 година.

Labels: 18
6